

ประกาศเทศบาลตำบลปากน้ำฉวาง

เรื่อง บัญชีราคาประเมินทุนทรัพย์ของที่ดินและสิ่งปลูกสร้าง และอัตราภาษีที่จัดเก็บ(ภ.ด.ส.1)

ในเขตเทศบาลตำบลปากน้ำฉวาง อำเภอฉวาง จังหวัดนครศรีธรรมราช

ประจำปี พ.ศ.2565

 ………………………………………….

 ตามที่ เทศบาลตำบลปากน้ำฉวางได้ประกาศบัญชีรายการที่ดินและสิ่งปลูกสร้าง โดยมีรายละเอียดในที่ดินและสิ่งปลูกสร้าง ได้แก่ ประเภท จำนวน ขนาดของที่ดินและสิ่งปลูกสร้าง การใช้ประโยชน์ในที่ดินและสิ่งปลูกสร้าง และรายละเอียดอื่นๆ ที่จำเป็นพร้อมทั้งได้ดำเนินการจัดส่งบัญชีรายการที่ดินและสิ่งปลูกสร้าง ให้กับเจ้าของที่ดินและสิ่งปลูกสร้างทราบเป็นรายบุคคลแล้ว นั้น

อาศัยอำนาจตามความในมาตรา 39 แห่งพระราชบัญญัติภาษีที่ดินและสิ่งปลูกสร้าง

พ.ศ.2562 ให้องค์กรปกครองส่วนท้องถิ่นประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บและรายละเอียดอื่นที่จำเป็นในการจัดเก็บภาษีในแต่ละปี ณ สำนักงานหรือที่ทำการขององค์กรปกครองส่วนท้องถิ่นก่อนวันที่ 1 กุมภาพันธ์ของปีนั้น ประกอบกับกฎกระทรวงว่าด้วยหลักเกณฑ์และวิธีการประกาศราคาประเมินทุนทรัพย์ อัตราภาษีและรายละเอียดในการจัดเก็บภาษีที่ดินและ สิ่งปลูกสร้าง พ.ศ.2562(ข้อ 3) กฎกระทรวงว่าด้วยเรื่องหลักเกณฑ์ วิธีการและเงื่อนไข ในการคำนวณมูลค่าที่ดินและสิ่งปลูกสร้าง ที่ไม่มีราคาประเมินทุนทรัพย์ พ.ศ.2562 เทศบาลตำบลปากน้ำฉวาง จึงขอประกาศบัญชีราคาประเมินทุนทรัพย์ของที่ดินและสิ่งปลูกสร้างและอัตราภาษีที่จัดเก็บ(ภ.ด.ส.1) ประจำปี พ.ศ.2565 ให้ผู้เสียภาษีซึ่งเป็นเจ้าของที่ดินและสิ่งปลูกสร้างที่มีทรัพย์สินตั้งอยู่ในเขต เทศบาลตำบลปากน้ำฉวางทราบ และหากผู้เสียภาษีมีข้อสงสัยประการใดโปรดติดต่อกองคลัง (งานจัดเก็บและพัฒนารายได้)หรือสอบถามทางโทรศัพท์หมายเลข 075-480280. (รายละเอียดปรากฏ-ตามเอกสารแนบท้าย)

 จึงประกาศให้ทราบโดยทั่วกัน

 ประกาศ ณ วันที่ 4 เดือนมกราคม พ.ศ.2565

 

 (นายสมชาย ลิ่มพันธ์)

 นายกเทศมนตรีตำบลปากน้ำฉวาง